DNA îşi exprimă îngrijorarea atât cu privire la modalitatea pripită de adoptare a OUG-ului pe justiție, cât şi cu privire la conţinutul acesteia şi atrage atenţia asupra blocării activităţii

Direcția Națională Anticorupție (DNA) a criticat miercuri ordonanța de urgență de modificare a legilor justiției adoptată marți de Guvern la propunerea lui Tudorel Toader, exprimându-și îngrijorarea atât cu privire la modalitatea pripită de adoptare a actului normativ, cât şi cu privire la conţinutul acestuia şi atrage atenţia asupra blocării activităţii, potrivit unui comunicat de presă al instituției.

DNA atrage atenția că proiectul de act normativ nu a fost discutat cu reprezentanții magistraților, iar transmiterea spre avizarea CSM în aceeași zi în care ordonanța a fost adoptată de Guvern denotă o lipsă de preocupare pentru un dialog onest între puteri cu privire la prevederi de o importanță deosebită, care vor afecta semnificativ funcționarea autorității judecătorești.

”Trebuie menționat că Direcției Naționale Anticorupție nu i-a fost comunicată nici în prezent o versiune oficială a actului normativ adoptat, observațiile fiind formulate pe baza textelor apărute în mass media”, se arată în sursa citată.

Procurorii anticorupție subliniază că nu există nicio urgență și nicio situație extraordinară care să justifice adoptarea prin ordonanță de urgență a unor prevederi referitoare la eliberarea din funcție a magistraților.

”Singura urgență în acest sens ar putea fi constituită de intenția de a influența proceduri disciplinare în curs sau care urmează să fie exercitate, argument care nu poate fi acceptat. În același sens, nu există nicio urgență referitoare la schimbarea modului de organizare a parchetelor”, se mai arată în comunicat.

Alte critici aduse de DNA ordonanței de urgență: